Selvitä maalämmön soveltuvuus taloyhtiöllesi aina asiantuntijan avustuksella. Esimerkiksi Helen tekee kartoituksen maksutta. Soveltuvuuden kannalta tärkeimpiä kriteereitä ovat tontin riittävä koko, kallioperän lämpötekniset ominaisuudet sekä itse kiinteistön lämmityksen erityspiirteet. Maalämpökaivojen sijoittamisessa ja porauksessa huomioi kunnan määräykset kaivojen minimietäisyyksistä rakennuksiin, tontteihin ja yleisiin alueisiin. Huomioi myös kiinteistön maanalainen kaava, tunnelit tai erilaiset tontin alla kulkevat runkoputkistot soveltuvuuden selvityksessä. Mikäli maalämpökaivoja sijoitetaan vuokratontille, sen omistajalta tarvitaan kirjallinen lupa. Kiinteistön sisäpuolella tulisi huomioida teknisten tilojen sijainti ja koko uudelle lämpöpumppujärjestelmälle, sähköliittymän ja sähkökeskusten riittävyys sekä lämmöntalteenoton mahdollisuudet. Maalämpö ei sovellu kaikkiin kiinteistöihin ja siksi vaihtoehdot tulee arvioida aina kiinteistökohtaisesti. Helen tarjoaa taloyhtiöille juuri heidän tarpeisiinsa parhaiten soveltuvan lämmitysratkaisun.